|  |  |
| --- | --- |
| Република СрбијаРепублички завод за статистику |  |
| ISSN 0353-9555 |
|  |  |
| САОПШТЕЊЕ**број 4 • год. LVIII, 15.01.2008.** | **ЦН11** |
| **Статистика цена** | **СРБ4 ЦН11 150108** |
|  |

**Индекс потрошачких цена – децембар 2007.**

**Индекс потрошачких цена**

**Република Србија**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |
| --- | --- | --- | --- | --- | --- |
|  | Структура(%) | XII 2007 Ø 2006 | XII 2007XI 2007 | XII 2007XII 2006 | Ø 2007Ø 2006 |
| **Укупно** | **100,00** | **113,0** | **101,2** | **111,0** | **106,5** |
|  |  |  |  |  |  |
| Храна и безалкохолна пића | 34,30 | 119,7 | 102,0 | 118,4 | 107,1 |
| Алкохолна пића и дуван | 4,84 | 130,0 | 103,4 | 120,6 | 121,6 |
| Одећа и обућа | 6,51 | 107,2 | 100,2 | 103,2 | 104,5 |
| Стан, вода, ел. енергија, гас и друга горива | 16,52 | 109,3 | 100,2 | 107,4 | 107,0 |
| Намештај, покућство, текуће одржавање | 5,47 | 105,7 | 100,0 | 105,7 | 102,9 |
| Здравство | 4,61 | 109,8 | 100,3 | 104,9 | 107,4 |
| Транспорт | 11,45 | 106,9 | 101,8 | 108,7 | 101,6 |
| Комуникације | 3,01 | 98,8 | 100,0 | 97,9 | 100,4 |
| Рекреација и култура | 4,44 | 109,8 | 100,4 | 106,6 | 106,9 |
| Образовање | 2,14 | 110,4 | 100,1 | 105,1 | 107,0 |
| Ресторани и хотели | 1,58 | 109,4 | 100,6 | 106,5 | 105,9 |
| Осталa робa и услуге | 5,13 | 108,6 | 100,3 | 105,7 | 106,0 |

 |

**МЕТОДОЛОШКА ОБЈАШЊЕЊА**

Индекс потрошачких цена представља посебан индекс цена на мало који се обрачунава по методологији усклађеној с препорукама за обрачун индекса цена на мало у Европској Унији (Хармонизовани индекс цена).

Индекс се израчунава и публикује за ниво Републике Србије.

Основне разлике између Индекса потрошачких цена и Индекса цена на мало јесу:

* **Обухват** – листа производа и услуга садржи и ренту (изнајмљивање стана), финансијске услуге, услуге образовања и угоститељске услуге
* **Пондери**
* **Класификација** - COICOP HICP класификација
* **Формуле за обрачун индекса на најнижем нивоу агрегирања** – геометријска средина.

# Дефиниција индекса потрошачких цена

Индекс потрошачких цена се дефинише као **мера просечне промене** цена **фиксне корпе робе и услуга** које домаћинства купују у циљу **задовољавања својих потреба**. Индекс мери промену цена у времену, при чему се за оба периода која се пореде користи структура потрошње базног периода (Ласперов тип индекса).

# Намена

Индекс потрошачких цена предстaвља индекс цена који jе упоредив са Хармонизованим индексом цена Европске Уније. Користи се и као дефлатор финалне потрошње домаћинстава.

# Обухват становништва

Обухваћена су сва домаћинства стално настањена на економској територији земље. Није обухваћена потрошња колективних домаћинстава, као ни потрошња нерезидената.

# Географски обухват

Обухваћена је територија Републике Србије без АП Косова и Метохије. Подаци о ценама прикупљају се у 15 већих градова – административних и трговинских центара. То су Београд, Ваљево, Зајечар, Крагујевац, Краљево, Лесковац, Ниш, Смедерево, Ужице, Шабац, Нови Сад, Сремска Митровица, Зрењанин, Суботица и Панчево.

# Обухват производа

Обухваћени су најважнији производи и услуге које домаћинства купују ради потрошње. Куповина половне робе, примања у натури, животно осигурање и поклони нису укључени у листу. Такође нису укључени импутирана рента, издаци за инвестиције (станови, земљиште и др.) и издаци за игре на срећу. Листа производа редовно се ревидира како би се очувала њена репрезентативност у погледу структуре потрошње и навика потрошача. Производи се укључују у листу када њихов удео у потрошњи домаћинстaва пређе 0,1%.

# Прикупљање података о ценама

Подаци о ценама већине производа прикупљају се на терену, обиласком продавница у изабраним градовима. Сниматељи цена, стално запослени у Републичком заводу за статистику, сваког месеца, према распореду дефинисаном планом снимања цена, обилазе изабране продавнице и прикупљају цене за репрезентативну листу производа и услуга. Метод избора производа и продавница дефинисан је методологијом, и обезбеђује упоређивање цена у времену, али не и просторно поређење нивоа цена по градовима у којима се снимају цене.

 Подаци о ценама за око 10% производа и услуга (цене које су под контролом Републике или цене које су исте на целој територији) прикупљају се централизовано, путем телефона, интернета или посебних извештаја које предузећа достављају Републичком заводу за статистику. Када је реч о овим производима, прикупљају се подаци о ценама које су важиле 15 -тог у месецу.

# Пондери

Пондери представљају структуру потрошње домаћинстава. Основни извор за пондере јесу Анкета о потрошњи домаћинстава и структура финалне потрошње домаћинстава преузета из Бруто домаћег производа. За израчунавање индекса потрошачких цена у 2007. години користи се структура потрошње из 2005. године коригована растом цена у 2006 години.

# Класификација

За обрачун Индекса потрошачких цена користи се Класификација робе и услуга индивидуалне потрошње према намени прилагођена потребама обрачуна Хармонизованог индекса цена (Classification of Individual Consumption by Purpose, COICOP HICP).

# Обрачун просечне месечне цене

Просечна месечна цена производа израчунава се прво на нивоу града, затим за Централну Србију и АП Војводину, и на крају за Републику Србију. За овај обрачун користи се за ниво града непондерисана геометријска средина прикупљених цена. Просечна месечна цена за Републику Србију је пондерисана геометријска средина просечних цена Централне Србије и АП Војводине, које се добијају као пондерисане геометријске средине просечних цена градова.

# Обрачун индекса

Месечни базни индекс производа добија се стављањем у однос просечне месечне цене и базне цене, која је за обрачун индекса потрошачких цена просечна годишња цена у претходној години.

За израчунавање месечних базних индекса на вишим нивоима агрегирања користи се Ласперов тип формуле

![](data:application/x-msmetafile;base64...)

 где је ![](data:application/x-msmetafile;base64...) пондер, а ![](data:application/x-msmetafile;base64...)индивидуални базни месечни индекс производа к.

# Публиковање података

Подаци се публикују 15 - тог у месецу за претходни месец, у едицији Саопштења, са ознаком ЦН11, као и на веб сајту Републичког завода за статистику Србије.

Издаје и штампа: Републички завод за статистику Србије, Београд, Милана Ракића 5
Tелефон: 2412-922 (централа) • Tелефакс: 2411-260 • www.statserb.sr.gov.yu
Одговара: др Драган Вукмировић, директор
Tираж: 200 ● Периодика излажења: месечна